Քաղաքական կուսակցություններից ՀՀԿ-ի հնարավոր աջակցության մասին արդեն իսկ նշեցինք: ՄԱԿ-ը եւս ամենայն հավանականությամբ կսատարի Վ.Հարությունյանին, ենթադրվում է, որ ՀՅԴ-ի Քանաքեռ-Զեյթունի տարածքային կառույցը եւս կաջակցի նրան: Իսկ որ ամենահետաքրքիրն է, մեր տեղեկություններով, «Զվարթնոցի» նախկին տնօրենին որոշակի աջակցություն են խոստացել նաեւ ընդդիմադիր «Արդարություն» դաշինքի տարածքային կառույցի որոշ ներկայացուցիչներ: Ինչպես նկատեցիք, վերը բերված երկու թեկնածուների քաղաքական աջակցության շրջանակները ընդգրկում են քաղաքական գրեթե ողջ համակարգը: Թերեւս սրանով է պայմանավորված այն հանգամանքը, որ գործող թաղապետ Ռուբեն Սինոյանի հաղթելու հնարավորությունը գնահատվում է շատ ցածր: Ավելին, նախորդ ընտրություններում վերջինիս հիմնական հենարանը եղել են ԱԺ պատգամավորներ Գագիկ Ծառուկյանը եւ Սամվել Ալեքսանյանը: